Diari Oficial de la Generalitat Valenciana


Sumari del DOGV 9371, del 29-06-2022 (2022/6049)

RESOLUCIÓ de 23 de juny de 2022, del conseller de Sanitat Universal i Salut Pública, per la qual es deleguen en la Sotssecretaria de la Conselleria d'Hisenda i Model Econòmic competències en matèria de responsabilitat patrimonial a causa de mesures en matèria de salut pública adoptades per la crisi sanitària de la Covid-19.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9371

Data del DOGV
:   29-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6049


Data del document
:   23-06-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 23 de juny de 2022, del conseller de Sanitat Universal i Salut Pública, per la qual es deleguen en la Sotssecretaria de la Conselleria d'Hisenda i Model Econòmic competències en matèria de responsabilitat patrimonial a causa de mesures en matèria de salut pública adoptades per la crisi sanitària de la Covid-19. [2022/6049]  
Mitjançant la Resolució de 10 de novembre de 2021, de la consellera de Sanitat Universal i Salut Pública (DOGV 9214, 12.11.2021), van ser delegades competències en matèria de responsabilitat patrimonial a causa de mesures en matèria de salut pública de prevenció i intervenció contra la Covid-19, en els òrgans superiors o directius que tinguen atribuïda la competència en matèria de responsabilitat patrimonial en cada Conselleria de l'Administració de la Generalitat, atenent, en cada cas, a la competència material de cada conselleria en funció del sector d'activitat afectat per aquestes mesures.  
El volum de reclamacions en matèria de responsabilitat patrimonial formulades per entitats interessades, afectades per mesures en matèria de salut pública adoptades per la Conselleria de Sanitat Universal i Salut Pública, de sectors d'activitat que incideixen en la competència material de la Conselleria d'Hisenda i Model Econòmic, fa convenient per major agilitat i eficàcia administrativa que siga un òrgan directiu d'aquesta conselleria qui assumisca les funcions delegades en la citada resolució.  
  
En conseqüència, es fa precís novament l'ús de l'instrument previst en l'article 9 de la Llei 40/2015, d'1 d'octubre, de règim jurídic del sector públic, revocant parcialment la delegació de la Resolució de 10 de novembre de 2021, de la consellera de Sanitat Universal i Salut Pública, i delegant en la Sotssecretaria de la Conselleria d'Hisenda i Model Econòmic les competències revocades.  
En virtut d'això, i fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
Primer. Revocació de competències en matèria de responsabilitat patrimonial derivades de mesures conseqüència de la Covid-19, atés el sector d'activitat afectat de competència material de la Conselleria d'Hisenda i Model Econòmic  
Es revoca exclusivament la delegació efectuada mitjançant Resolució de 10 de novembre de 2021, de la consellera de Sanitat Universal i Salut Pública (DOGV 9214, 12.11.2021), a favor de l'òrgan superior que té atribuïda la competència en matèria de responsabilitat patrimonial en la Conselleria d'Hisenda i Model Econòmic, de la tramitació i resolució de les reclamacions de responsabilitat patrimonial que porten causa de les mesures en matèria de salut pública adoptades per la Conselleria de Sanitat Universal i Salut Pública a conseqüència de la situació de crisi de la Covid-19, atesa la competència material de la Conselleria d'Hisenda i Model Econòmic relativa al sector d'activitat afectat per aquestes mesures; quedant plenament vigents les restants delegacions efectuades en virtut de la mencionada resolució.  
  
  
Segon. Delegació de competències en matèria de responsabilitat patrimonial derivades de mesures conseqüència de la Covid-19, atés el sector d'activitat afectat de competència material de la Conselleria d'Hisenda i Model Econòmic  
1. Es delega en la Sotssecretaria de la Conselleria d'Hisenda i Model Econòmic, la tramitació i resolució de les reclamacions de responsabilitat patrimonial que porten causa de les mesures en matèria de salut pública adoptades per la Conselleria de Sanitat Universal i Salut Pública, a conseqüència de la situació de crisi sanitària ocasionada per la Covid-19, atesa la competència material de la Conselleria d'Hisenda i Model Econòmic relativa al sector d'activitat afectat per aquestes mesures. Per al cas d'entitats del sector públic instrumental que depenen o que estiguen adscrites a la Conselleria d'Hisenda i Model Econòmic, es delega en l'òrgan que tinga atribuïda la competència en matèria de responsabilitat patrimonial en la respectiva norma que regula el seu règim jurídic. En el cas que manquen d'atribució expressa de competències en matèria de responsabilitat patrimonial, aquesta delegació s'efectua en la Sotssecretaria de la Conselleria d'Hisenda i Model Econòmic.  
2. La present delegació comprén tant la tramitació completa del respectiu procediment, com la seua resolució i notificació a l'interessat, fins i tot el tràmit i resolució de qualsevol incidència d'aquest, la sol·licitud de dictamen del Consell Jurídic Consultiu de la Comunitat Valenciana, si escau, així com la resolució dels recursos potestatius de reposició interposats contra les respectives resolucions.  
  
Tercer. Constància expressa de delegació  
En les resolucions i actes que s'adopten en virtut del que es preveu en la present resolució es farà constar expressament que es dicten fent ús de facultats delegades i es considerarà amb caràcter general dictats per l'òrgan delegant.  
  
Quart. Suplències  
En els casos de vacant, absència o malaltia, de la persona titular de les delegacions efectuades mitjançant aquesta resolució en el seu apartat segon, les facultats que li delega la present resolució les exercirà la persona titular del centre superior o directiu d'acord amb l'ordre de prelació de substitucions previst en el reglament orgànic i funcional de la conselleria competent, o disposició reguladora que el preveja per a les entitats del sector públic instrumental que depenen o que estiguen adscrites a la Conselleria d'Hisenda i Model Econòmic.  
  
  
Cinqué. Abast temporal  
Aquesta delegació comprén els procediments de reclamacions de responsabilitat patrimonial pendents d'iniciar, o iniciats i no finalitzats al temps de l'entrada en vigor d'aquesta resolució.  
  
Sisé. Informe a conselleria delegant  
Els òrgans delegats informaran la Sotssecretaria de la Conselleria de Sanitat Universal i Salut Pública de la resolució de tots els procediments i recursos que s'hagen efectuat en l'exercici de la competència delegada per la present resolució.  
  
Seté. Derogació parcial de la Resolució de 10 de novembre de 2021, de la consellera de Sanitat Universal i Salut Pública  
La Resolució de 10 de novembre de 2021, de la consellera de Sanitat Universal i Salut Pública, per la qual es deleguen competències en matèria de responsabilitat patrimonial a causa de mesures en matèria de salut pública, adoptades per la crisi sanitària de la Covid-19 (DOGV 9214, 12.11.2021), continua en vigor excepte en aquells aspectes en els quals es contradiga amb el preceptuat en la present resolució.  
  
  
Huité. Eficàcia  
La present resolució produirà efectes l'endemà de la publicació en el Diari Oficial de la Generalitat Valenciana.  
  
València, 23 de juny de 2022.- El conseller de Sanitat Universal i Salut Pública: Miguel Mínguez Pérez.